Αύγουστος του Χοενλόε-Έρινγκεν

Ο Φρειδερίκος Αύγουστος, γερμ. Friedrich August (27 Νοεμβρίου 1784 - 15 Φεβρουαρίου 1853) από τον Οίκο του Χοενλόε ήταν πρίγκιπας του Χοενλόε-Έρινγκεν.

Βιογραφία
Ήταν ο πρωτότοκος γιος του Φρειδερίκου Λουδοβίκου, πρίγκιπα του Χοενλόε-Ίνγκελφινγκεν και της Αμαλίας, κόμισσας του Χόυμ, κληρονόμου του Σλάβεντσιτς στην Άνω Σιλεσία.

Ο Φρειδερίκος Αύγουστος Κάρολος γεννήθηκε στο Μπρέσλαου και έγινε στρατηγός στη Γερμανία κατά τους Ναπολεόντειους Πολέμους. Το 1806 τα εδάφη του Οίκου του τέθηκαν, μέσα από μια διαδικασία που ονομάστηκε Γερμανική Εμμεσοποίηση (1802-14), υπό την κυριαρχία του βασιλείου της Βυρτεμβέργης. Το 1820-35 εκλέχθηκε πρόεδρος της Άνω Βουλής (Kammer der Standesherren) των κρατιδίων της Βυρτεμβέργης.

Απεβίωσε στο κάστρο Σλάβεντσιτς σε ηλικία 69 ετών.

Οικογένεια
Νυμφεύτηκε το 1811 τη Λουίζα, κόρη του Ευγένιου, δούκα της Βυρτεμβέργης και είχε τέκνο:
 Ούγος 1816-1897, πρίγκιπας του Χοενλόε-Έρινγκεν. Κόρη του ήταν η:
 Μαργαρίτα 1865-1940, παντρεύτηκε τον Γουλιέλμο του Χοεντσόλερν κόμη του Χόεναου, γιο του Αλβέρτου, πρίγκιπα της Πρωσίας.

Παραπομπές

Πηγές
 Richard von Meerheimb (1880), "Hohenlohe-Ingelfingen, Friedrich Ludwig Fürst von", Allgemeine Deutsche Biographie (ADB) (in German), 12, Leipzig: Duncker & Humblot, pp. 685–686

Οίκος του Χοενλόε